
Abstract: The European Union has made tremendous progress throughout its history, in converging unalike 
member states interests into one overarching approach (such as common legislation or common currency). The 
premise is represented by the idea of whether this type of EU-wide common approach is applicable in the area of 
energy and energy security or not. The TFEU sets considerable powers for the European Commission in the area 
of Energy Security, making it a de facto exclusive competence, if the EU decides so. However, despite the EU's best 
efforts, an EU-wide common approach in the area of energy security is still absent. Part of the reason for this 
absence, of an Energy Union, is due to the lack of political will of the EU member states. This reticence is driven 
by the Member States” different patterns of energy consumption, production and needs, which ultimately, have to 


be addressed distinctively, and not as a package. 

Introducere 

Uniunea Europeană, de-a lungul istoriei a 
demonstrat o capacitate deosebită în omogeni- 
zarea intereselor diferite ale statelor membre. Drept 
rezultat, UE beneficiază astăzi de o piaţă unică 
comună, de o legislație comună (acquis 
communautaire) şi pentru majoritatea statelor de o 
monedă unică. Această lucrare îşi propune să 
analizeze dacă acest gen de abordare omogenă şi 
comprehensivă a UE poate fi aplicată şi în 
domeniul energiei şi a securităţii energetice, având 
drept rezultat o uniune energetică. 


1.  Aplicabilitatea tratatului privind 
funcţionarea Uniunii Europene în domeniul 
energiei 

Tratatul privind funcționarea Uniunii 
Europene (TFUE) stabileşte în mod clar cele trei 
categorii distincte de competentă a Uniunii. 


Acestea corespund în mod direct cu gradul de 
putere a Uniunii Europene în procesul de legiferare 
în mod unilateral, şi de a adopta acte ce au un statut 
obligatoriu pentru Statele Membre. Aşadar, cele 
trei categorii de competenţe sunt: competența 
exclusivă (doar Uniunea are puterea de a legifera), 
competența partajată şi competențele de sprijin şi 
coordonare. Dacă UE exercită o competență 
exclusivă în domenii precum: uniunea vamală sau 
regulile de concurenţă, şi doar un rol de sprijin în 
domenii precum: cultura sau turismul, domeniul 
politicii energetice face parte din categoria de 
competenţe partajate!. Acest lucru înseamnă că, în 
domeniul competenţelor partajate, statele membre 
au libertatea de a acţiona în direcția pe care şi-o 
propun, atât timp cât Uniunea Europeană îşi 
exprimă în mod clar intenția sa de a nu 
interveni”. Totuşi, în cazul în care UE decide să 
intervină, domeniul respectiv se transformă de 

facto într-o competenţă exclusivă a UE. Mai mult, 
articolul 194 din TFUE prevede în mod clar că: 

„Politica Uniunii în domeniul energiei 
urmăreşte, în spiritul solidarităţii între statele 
membre: să asigure funcţionarea pieței energiei; 
să asigure siguranța aprovizionării cu energie în 
Uniune, să promoveze eficiența energetică şi 
economia de energie, precum şi dezvoltarea de noi 
surse de energie şi energii regenerabile şi să 
promoveze interconectarea rețelelor energetice. i 

În consecință, includerea domeniului politicii 
energetice în categoria de competenţe partajate, ar 
putea fi văzută ca o încercare clară de extindere a 
prerogativelor Uniunii, şi drept o acţiune ce rezervă 
o opţiune puternică pentru un răspuns comun la 
aspectele legate de energie. Prin urmare, această 
includere, coroborată cu cadrul legislativ exprimat 
în articolul 194, ar putea induce senzaţia că, cel 
puţin la nivel teoretic, Uniunea are o abordare 
comună în domeniul securităţii energetice şi al 
energiei. 

Cu toate că Uniunea are competenţe partajate 
în domeniul energiei, şi, în plus, în cazul în care 
decide să acţioneze în acest domeniu are 
capacitatea de a îl transforma într-o competență 
exclusivă, UE se confruntă cu o limitare masivă. 


Administrative boundaries: © EuroGeographics © UN-FAO © Turkstat 


Mai exact, faptul că rolul Comisiei Europene se 
rezumă în principal la dreptul de a avea doar 
iniţiativă legislativă“. Aşadar, legislaţia propusă 
trebuie să îşi continue circuitul prin Parlamentul 
European şi Consiliu, unde statele membre deţin 
puterea. Acest lucru înseamnă că şi în cazul în care 
Uniunea (prin Comisia Europeană) ar dori să 
urmeze o abordare unitară a securităţii energetice, 
iar statele membre ar alege să facă contrariul 
(alegând astfel să urmeze interesul naţional în 
primul rând), orice astfel de încercare de a avea o 
abordare comună ar fi oprită. 

Raționamentul expus anterior ar putea 
reprezenta exact unul dintre motivele ce explică 
lipsa unei abordări comune la nivelul UE în ceea ce 
priveşte securitatea energetică. 


2. Tendinţe în realizarea uniunii energetice 

Aşa cum a fost enunțat în prealabil, Uniunea 
Europeană, pe parcursul întregii sale istorii, a 
demonstrat o intenţie clară în omogenizarea 
intereselor diferite ale statelor membre. În mod 
cert, în contextul geopolitic actual 
(comportamentul autoritar al Federaţiei Ruse în 
furnizarea de GN, creşterea mişcărilor naționaliste 
pe fondul unor nereuşite ale mecanismelor UE, 

Figura nr. 1: Gradul de dependenţă energetică a statelor membre UE în 2014 (sursa: Eurostat, 2016) 

etc.), un pas firesc ar fi reprezentat de o asemenea 
abordare comună şi în domeniul energetic. Astfel, 
dezideratul unei uniunii energetice în care energia 
poate circula liber de la un stat membru la altul la 
preţuri avantajoase, şi în care UE poate adopta 
poziţii internaționale unitare, a fost exprimat în 
multiple ocazii”. 

Cu toate acestea,aşa cum a fost punctat 
anterior, şi aşa cum indică şi reprezentarea grafică 
de mai jos, Statele Membre ale UE au diferite 
grade de dependenţă energetică față de import. 
Dacă România reprezintă un exemplu în acest 
domeniu cu un grad al dependenței față de 
importurile de energie de sub 25%, state precum 
Italia, Lituania şi Belgia depăşesc pragul de 75%. 
De asemenea, statele membre au diferite mix-uri de 
energie; dacă de exemplu Franța produce aproape 
în întregime energie nucleară (80.9 %) şi energie 
din surse regenerabile (17.1%), producția de 
energie a Olandei este dominată de gazele naturale 
(88.71%). 

Cu alte cuvinte, Statele Membre au modele 
specifice de consum şi producţie de energie,şi în 
definitiv au nevoi energetice diferite. În consecință, 
aceste nevoi variate trebuie sa fie împlinite prin 
intermediul unor abordări, de asemenea, diferite. În 
prezent, statele membre UE aleg să îşi abordeze 
problemele, în majoritatea  covârşitoare a 
situațiilor, având exclusiv ca obiectiv interesele 
proprii, naționale. 

În foarte puţine situaţii, se ajunge la formarea 
unor grupări regionale ce aleg să colaboreze, şi 
aproape niciodată nu există politici comune la un 
nivel european. Astfel, de la începutul crizei din 
Crimeea, s-a putut observa o creştere a 
comportamentelor divergente în cadrul Uniunii 
Europene. În acest fel, în ciuda sancţiunilor impuse 
de UE cu privire la Rusia, Grecia a reînnoit 
înțelegerea cu Federaţia Rusă referitoare la livrarea 
de gaze naturale, urmărind în acest fel propriile 
interese, de ordin naţional”. În mod similar, 
Ungaria a încheiat negocieri cu Rusia în ceea ce 
priveşte o investiție masivă a celei din urmă, în 
doua reactoare nucleare ce urmează a fi construite 
în apropierea oraşului Budapesta. În mod 
îngrijorător, Ungaria a promulgat, de asemenea, o 
serie de legi, care îi creează un cadru legal prin 
care se poate implica în diverse planuri de 
infrastructură energetică, fără a fi nevoită să 
consulte Uniunea Europeană sau alte state membre. 
În plus, Federaţia Rusă a încheiat parteneriate 
puternice cu Germania, în cadrul proiectului North 


Stream, şi cu Italia în cadrul proiectului South 
Stream”. 

Toate situațiile prezentate anterior au în 
comun un puternic comportament egocentrist 
demonstrat de statele membre, arătând astfel că în 
majoritatea situaţiilor au tendința de a îşi urmări 
strict interesele naționale. Prin urmare, aceste 
diferenţe, cât şi incapacitatea de a îşi formula 
strategii unitare, poate fi considerat drept cauza 
principală a lipsei unei abordări comune la 
nivelul Uniunii, în ceea ce priveşte securitatea 
energetică. 

Cu toate acestea, în ultima perioadă s-a 
putut observa o intensificare a eforturilor UE de a 
dezvolta o astfel de abordare comună în domeniul 
securităţii energetice. Semnalul de început a fost 
tras de fostul preşedinte al Comisiei Europene, 
Jose Manuel Barroso ce a afirmat că: „referitor la 
securitatea energetică, Europa trebuie să 
vorbească şi să acţioneze ca un tot”. Preşedintele 
Consiliului, Donald Tusk şi noul preşedinte al 
Comisiei, Jean-Claude Junker, au reuşit să 
elaboreze şi să prezinte un plan comprehensiv al 
cărui obiectiv este Uniunea Energetică. Planul ia 
în considerare faptul că UE este cel mai mare 
importator de energie la nivel global, dar şi faptul 
că o bună parte dintre statele membre sunt 
complet dependente de importurile de energie. 
Raționamentul din spatele Uniunii Energetice 
subliniază că atât timp cât un stat membru este 
vulnerabil în fața amenințărilor energetice, 
securitatea economică a întregii Uniuni Europene 
va fi slăbită. În acest sens, o mai bună 
interconectivitate între state, o mai mare atenție la 
eficiența energetică şi la resurse regenerabile dar 
şi un acces sporit la pârghie de natura politică, 
sunt văzute drept singurele şanse de progres 
pentru UE în domeniul energetic. 

Ideea unei Uniuni Energetice pare să fie 
mişcarea naturală spre o Uniune Europeană mai 
sigură. Chiar dacă statele membre arată un sprijin 
puternic faţă de acest plan, cel mai important test 
va fi momentul în care vor fi dispuse să renunţe cu 
adevărat la o parte din prerogativele lor. Mai exact, 
negocierea preturilor la gazele naturale sau petrol 
va putea fi realizată doar la nivelul Uniunii. La 
nivel teoretic, se va consolida astfel pârghia 
politică a statelor cu o dependență mai mare de 
energie, în fața partenerilor internaționali (spre 
exemplu Rusia). Este de necontestat că acest plan 
ambițios are potenţialul de a consolida statutul UE 
în domeniul securității energetice. 

Concluzii 

Ideea centrală ce reiese în urma prezentului 
articol este aceea că, în ciuda unui cadru legislativ 
extins, formulat în cadrul TFUE, Uniunea 
Europeană, nu demonstrează capacitatea de a putea 
dezvolta o abordare comună în domeniul securității 
energetice. Acest fapt este cauzat, în principal, de 
nevoile energetice diferite ale statelor membre, şi 
tendința acestora de a îşi urmării exclusiv 
interesele naţionale. Cu toate acestea, premisele 
unei Uniuni Energetice, sunt deja formulate. 

Atât timp cât nevoile şi mixturile energetice 
naționale specifice vor fi luate pe deplin în 
considerare (aşa cum, spre exemplu,ţara noastră a 
susținut activ) această Uniune nu se poate dovedi 
decât un succes. 

Momentan, însă, Uniunea Energetică nu 
reprezintă decât un deziderat, şi putem doar să 
constatăm imposibilitatea statelor membre de a 
avea o abordare comună în acest domeniu. 

CONCLUZII 


e În contextul geopolitic actual, o abordare comună în domeniul energetic este esenţială. 
e Iniţiativa unei astfel de uniuni energetice trebuie să fie puternic susținută de toate 


statele membre. 


e Statele membre ale UE au diferite grade de dependenţă energetică față de import şi 
diferite mix-uri de energie. Aşadar, acestea au modele specifice de consum şi producţie de 
energie, şi, în definitiv, au nevoi energetice diferite. În consecință, aceste nevoi variate 
trebuie să fie împlinite prin intermediul unor abordări, de asemenea, diferite. 

e Cu toate că în ultima perioadă s-a putut observa o intensificare a eforturilor UE de a 
dezvolta o astfel de abordare comună în domeniul securităţii energetice, uniunea energetică 
nu reprezintă decât un deziderat şi putem doar să constatăm imposibilitatea statelor 
membre de a avea o abordare comună în acest domeniu. 

